**Kivitelezési szerződés**

**3. sz módosítás**

mely létrejött egyrészről

Név: **Hévíz Város Önkormányzat**

Székhely: 8380 Hévíz, Kossuth L. u. 1.,

Nyilvántartási szám: 734378

Adószám: 15734374-2-20

Bankszámlaszám: 11749039-15432429

Számlavezető pénzintézete: OTP Bank Nyrt.

Képviseli: Papp Gábor polgármester

Elektronikus építési napló alkalmazás használatához szükséges naplóügyfél-jel (a továbbiakban: NÜJ):

174771599

mint **Megrendelő** (a továbbiakban: **Megrendelő**)

másrészről a

Név**: "FITOTRON - SYSTEM" Szolgáltató és Kereskedelmi Korlátolt Felelősségű Társaság**

székhely: 8360 Keszthely, Erzsébet királyné útja 60.

Cégjegyzék szám: 20-09-062637

Adószám: 11355256-2-20

Bankszámlaszáma:117499039-20066387-00000000

képviseli: Borsos Pál Balázs ügyvezető

mint **Vállalkozó** (a továbbiakban: **Vállalkozó**)

(a Megrendelő és Vállalkozó együttesen: szerződő Felek) között alulírott helyen és időben az alábbi feltételek szerint.

**I. Előzmények:**

1. Megrendelő a „Hévíz Gyógyhely fejlesztése” GINOP– tárgyába kivitelezési szerződés megkötésére irányulóan aKbt. 112. § (1) bek. b) pontja szerinti közbeszerzésieljárást indított, melynek eredményét az Összegezés az ajánlatok elbírálásáról szóló dokumentum megküldésével **2021. január 28.** napján kihirdette azzal, hogy a közbeszerzési eljárás nyertese a Vállalkozó lett. Az eljárás eredményeképpen Megrendelő és Vállalkozó a törvényes határidőn belül 2021 február 19. napján kivitelezési vállalkozási szerződést kötöttek (a továbbiakban Alapszerződés.) melyet felek 2022. április 20. napján első alkalommal (1. sz szerződés módosítás) és 2022. november 7. napján második alkalommal (2. sz szerződés módosítás) módosítottak.
2. Kivitelező a jelen szerződés módosítás 1. sz mellékletét képező 2022. március 24. napján kelt levelében akadályközléssel élt az abban rögzítettet indokok alapján, majd a jelen szerződés módosítás 2. sz mellékletét képező levelében azt kiegészítette.
3. Kivitelező 2022. március 24-i akadályközlését az Önkormányzat 2022. április 29-i, 103/2022. számú Képviselő-Testületi határozatában elfogadta és döntött arról, hogy a tartószerkezeteket érintő részletes roncsolásos és műszeres vizsgálatok elvégzésére, a lehetőségek elemzésére és az erre alapuló megfelelő műszaki megoldás kiválasztására, a kiválasztott műszaki megoldás szakmai alátámasztására független igazságügyi szakértőt bíz meg.
4. A 2022. június 28-án elkészült az igazságügyi szakértői szakvélemény (3. sz melléklet, HIV/182-47/2022) megállapításai szerint az érintett régi buszváró épület tartószerkezete jelen állapotában nem felel meg a projekt során tervezett műszaki tartalom megvalósítására, így annak áttervezése és átalakítása szükséges.
5. Megrendelő fentiekre való tekintettel 2022. 07. 22. napján tervezési szerződést kötött, minek alapján a tervező 2022.09.05 napján átadta a szükséges terveket. (4. sz. melléklet)
6. A tervek alapján Megrendelő felkérte Vállalkozót, hogy tegyen ajánlatot a pótmunkák díjára és a pótmunkák elvégzéséhez szükséges határidőre. (5. sz. melléklet)
7. Megrendelő képviselő testülete a 2022.09.13. napján megtartott testületi ülésén a 158/2022. (IX.13.) sz határozatával Vállalkozó ajánlatát elfogadta. (6. sz. melléklet)
8. A fentiekben bemutatottak alapján az akadályoztatás miatt és a pótmunka elvégzése érdekében a kivitelezési véghatáridő további 221. nappal való meghosszabbítása, továbbá a vállalkozási díj nettó 176.776.109,- Ft-al történő felemelése indokolt, melynek szükségességéről, arányosságáról és elfogadásáról a műszaki ellenőr nyilatkozott (7. sz. melléklet).
9. Felek megállapítják, hogy a jelen szerződés módosítás I. 2. -I.8. pontjában leírtakra tekintettel megfelel a Kbt. 141. § (4) bekezdésének c) pontjában rögzítetteknek, mert a

**ca)** a módosítást az egykori buszmegálló épület kültéri vasbeton pillérei alsó szakaszának megbontásával láthatóvá vált károsodások, valamint a födémszerkezet, a keretgerendák és kerámia béléstestek károsodása, az emiatti kivitelezői akadályoztatás, a pótmunkák szükségessége, idő-és díjigénye indokolja, - amit a hibák rejtett jellege miatt - amit az ajánlatkérő kellő gondossága ellenére nem láthatott előre,

**cb)** a módosítás nem változtatja meg a szerződés általános jellegét,

**cc)** az 1. sz. szerződés módosítás és a jelen módosítás ellenérték növekedése nem haladja meg az eredeti szerződés értékének 50 %-át nem jár .

**II. Módosító Rendelkezések:**

1. Felek az előzményben rögzítettekre tekintettel az Alapszerződés 1. sz szerződés módosítással módosított 2.1. pontjának vállalkozási díj összegére vonatkozó rendelkezését az alábbiak szerint, módosítják:

**2.1.Vállalkozói díj:**

A felek megállapodnak abban, hogy a Vállalkozó a szerződés alapján az alábbiakban meghatározott vállalkozói díjra jogosult:

***A vállalkozói díj nettó:******788.207.305,- Ft*** *+ 27 % ÁFA*,

azaz hétszáznyolcvannyolcmillió-kettőszázhétezer-háromszázöt forint + 27% ÁFA

2. Felek az előzményben rögzítettekre tekintettel az Alapszerződés 2. sz szerződés módosítással módosított 6.1. pontjának első bekezdését az alábbiak szerint, módosítják:

**6.1. Határideje:**

Vállalkozó a szerződés tárgyát képező munka teljes kivitelezését legkésőbb a jelen szerződés módosítás hatálybalépésétől számított 221 napos teljesítési véghatáridőre vállalja.

Az előzményben és a II. 1. pontban rögzítettekre tekintettel Vállalkozó kötelessége biztosítani, hogy a teljesítési biztosíték időbeli hatályának utolsó napja legalább a II. 1. pontban megjelölt, módosított véghatáridő napja legyen.

1. Felek az előzményben és a II. 1 pontban rögzítettekre tekintettel az Alapszerződés 1. sz módosítással módosított 10.1. pontját az alábbiak szerint módosítják:

A szerződés szerinti véghatáridő késedelmes teljesítése *-olyan okból, amelyért Vállalkozó a felelős és a szerződésszegését a szerződésszegéssel okozott károkért való felelősség szabályai (Ptk. 6:142. §) szerint nem menti ki -* esetén *–figyelembe véve a 6.1. pont rendelkezéseit–* Vállalkozó késedelmi kötbér megfizetését vállalja az alábbiak szerint:

Jelen szerződés szerinti teljesítési véghatáridő elmulasztása *-olyan okból, amelyért Vállalkozó a felelős-* esetén a Megrendelő késedelmi kötbér felszámítására jogosult. A késedelmi kötbér mértéke a teljes nettó vállalkozói díj (2.1. pont pontjában meghatározott) 0,5%-a/késedelmes naptári nap, azaz **3.941.037,- Ft**/késedelmes naptári nap minden késedelmesen eltelt nap után. A késedelmi kötbér napi tételeinek maximális összesített mértéke összesen 20 naptári nap lehet. A késedelemi kötbér maximális mértékének (20 naptári nap) elérése esetén Megrendelő a 21. naptári naptól jogosult a jelen szerződéstől egyoldalúan elállni vagy a szerződést felmondani. Az esetleges késedelmi kötbér lejárt követelésnek minősül, melyet Vállalkozó köteles az igénybejelentéstől számított 10 naptári napon belül banki átutalással átutalni Megrendelőnek.

III. Záró rendelkezések

1. A jelen szerződés módosításban nem érintett kérdésekben Felek jogviszonyára az Alapszerződés és rendelkezései az irányadók.
2. A jelen szerződés módosításban nem szabályozott kérdésekben a Kbt. és végrehajtási rendeletei, a Ptk., valamint egyéb, kapcsolódó jogszabályok rendelkezései az irányadók.
3. Jelen szerződés módosítás - a Ptk. 6:116. § -ra figyelemmel – akkor írható alá, ha az Irányító hatóság (IH) és a Miniszterelnökség Közbeszerzési Felügyeleti Főosztály (KFF) előzetesen jóváhagyja a szerződés módosítását. A szerződés módosítás akkor lép hatályba, ha a GINOP-7.1.9-17-2017-00003 pályázati azonosító számú, „Hévíz Gyógyhely fejlesztése” tárgyú projekthez kapcsolódó támogatási szerződésben rögzített befejezési határidő 2023.10.31 napjára módosul, és a pótmunka vállalkozói díjának megfelelő mértékű többlet támogatási összeg a támogatási szerződésben biztosításra kerül. A szerződés módosítást a felek ezen előfeltételek teljesüléséről szóló valamennyi értesítés birtokában, az utolsó értesítés Megrendelő általi kézhezvételét és erről a Vállalkozó értesítését követő naptól számított 5 naptári napon belül írják alá. A szerződés módosítása mindkét fél általi aláírás napján lép hatályba.

Jelen szerződés négy (4) azonos, a felek által cégszerűen aláírt eredeti példányban készült magyar nyelven, melyből kettő példány a Vállalkozóé, kettő példány a Megrendelőé.

|  |  |
| --- | --- |
| **"FITOTRON - SYSTEM" Szolgáltató és Kereskedelmi Korlátolt Felelősségű Társaság** | **Hévíz Város Önkormányzat** |
| Aláírás:  …………………………….  Képviseli:  Borsos Pál Balázs ügyvezető  P.H. | Aláírás:  ………………………………….  Képviseli:  Papp Gábor polgármester  P.H. |
| Vállalkozó nevében | Megrendelő nevében |
| Hévíz, 2023. ……………….. | Hévíz, 2023. …. ………… |

**Megrendelő részéről ellenjegyezte:**

**….……………………………..**

Mellékletek:

1. sz. melléklet: 2022. március 24-i keltezésű akadályközlése

2. sz. melléklet: 2022. június 20-i keltezésű akadályközlése

3. sz. melléklet: HIV/182-47/2022 szakvélemény

4. sz. melléklet: tervek

5. sz. melléklet: Vállalkozói ajánlat

6. sz. melléklet: testületi döntés

7. sz melléklet: műszaki ellenőr nyilatkozat